बांकेबिहारी मंदिर के सेवायत आचार्य ज्ञानेन्द्र गोस्वामी ने बताया कि तीन सितम्बर की रात 12 बजे के बाद एक नियत समय में मंदिर में मंगला के दर्शन होते हैं। तीर्थयात्रियों को वर्ष में एक बार ही ठाकुर के मंगला के दर्शन देखने को मिलते हैं। वृन्दावन के राधाश्यासुन्दर, गोपीनाथ, राधा बल्लभ,कृष्ण बलराम मंदिर, गोविन्ददेव, मदनमोहन,गाकुलानन्द में भी विशेष प्रकार से जन्माष्टमी मनाई जाती है। रंग जी मंदिर में तो जन्माष्टमी के अगले दिन लट्ठे का मेला लगता है जिसमें लगभग 50 फीट ऊंचे लटठे पर पहलवान उस समय बिना किसी सहायता के चढते हैं जब कि लट्ठे में ऊपर से तेलमिश्रित पानी लगातार डाला जाता है। जो पहलवान सबसे पहले खंभे के शिखर तक पहुंच जाता है वही विजयी होता है। इसके बाद मंदिर में मृदंग लूट भी होती है।